ডাক্তার স্মরজিৎ জানার কথায়, ‘‘শুধুমাত্র ত্রিপুরা নয়৷ পশ্চিমবঙ্গ এবং মহারাষ্ট্র বাদে এখন অন্য কোনও রাজ্যে সেভাবে আর কোনও যৌনপল্লি নেই৷ তবে, যৌনপল্লি গড়ে দেওয়ার কাজ করে না দুর্বার৷ যৌনকর্মীদের আমরা সংগঠিত করার কাজ করি যাতে তাঁদেরকে আরও সচেতন করে তোলা যায়৷ কারণ, শুধুমাত্র যৌনকর্মীদের সামাজিক সুরক্ষার বিষয়টি নয়, তাঁদের সন্তানরাও যাতে সমাজের মূল স্রোতের সঙ্গে যুক্ত হতে পারেন, আমরা সেই প্রচেষ্টাই করছি৷ যৌনপেশায় অংশগ্রহণের জন্য কাউকে যাতে বাধ্য করা না হয়৷ এবং, অপ্রাপ্তবয়স্ক কেউ যাতে নিজের ইচ্ছায়ও যৌনপেশায় আসতে না পারে, সেই বিষয়টিও নিশ্চিতের জন্যে আমাদের প্রচেষ্টা জারি রেখেছি৷’’ একই সঙ্গে তিনি বলেন, ‘‘সমাজের প্রান্তিক কোনও মানুষকে বাদ দিয়ে কখনও যথাযথ উন্নয়ন সম্ভব নয়৷ আর, এইচআইভি/এইডস প্রতিরোধের জন্য যৌনকর্মীদের প্রশিক্ষণ দিয়ে স্বাস্থ্যকর্মীদের পাশাপাশি তাঁদের উপর দায়িত্ব তুলে দেওয়াও জরুরি৷’’